Secundum dispositionem a celeberrimo Dumeril stabilitam , Vermes inter 
Insecta et Zoophyta collocati sunt; intermedium enim, inquit ille auctor, 
efformare videntur catenae annulum inter duas illas animalium classes, 
quamvis complicatione structurae internae sint diversae; namque organo- 
rum structura cum in illis sit perfectior, quam in insectis, rei magis con- 
sentaneum videretur illos ante haec collocare, ut sic transitio immediata 
inter Crustacea et Insecta formaretur: sed si ratio habetur externorum 
criteriorum, locomotionis organorum, quae propter exiguam evolutionem 
ad nihilum fere rediguntur , postremo modi respirationis in insectis locum 
habentis, si, inquam, horum omnium ratio habetur, apparebit illam po- 
sitionem vermium inter Insecta et Zoophyta non adeo esse arbitrariam , ac 
primo aspectu videtur , eo magis quod Vermes intestini classe Zoophyto- 
rum comprehensi, ipsos cum Zoopliytis proprie sic dictis conjungat. Haec 
induxerunt Dumeril ut tali modo procederet (1). 
Brugnierius 3 qui obiit anno 1799, edidit, anno 1792, Le dictionnaire 
des vers in Encyclopedia methodica. Annelides aut vermes proprie sic 
dictos cum vermibus intestinis conjungebat. 
Anno 1802, Annelides a caeteris vermibus omnino fuerunt segregati. 
Cuvierius hoc anno, Instituto Gallico praelegit commentarium, in quo illos 
optime et accurate distinguit nominando vers a sang rouge. Observatio 
Othonis Fabricii 3 de qua supra diximus, conjuncta cum anatomicis in- 
ventis postea factis, huic denominationi palmam dedit, quae denominatio 
eo justior est, quod exprimat qualitatem, qua Annelides magnopere ad ver- 
tebrata accedunt. Commentarium illud non solum commendatur novitate 
harum divisionum , sed etiam continet singulares admodum observationes 
in anatomiam et structuram internam plurium hujus classis animalium. 
In prima editione systematis animalium vertebris destitutorum celebris 
Lamarchii, Annelides adhuc eum vermibus intestinis commiscentur aut 
conjunguntur. Successu investigationum Cuvierii et observationibus cele- 
berrimi auctoris in structuram internam horum animalium ductus , La- 
marckius , cum vermibus a Cuvierio sub nomine vermium sanguinis rubri 
(O Eamdem divisionem liic anetor secutus est in secunda editione operis Traite d’liistoire 
naturelle, anno 1807 editi. 
